pythainlp/thai-wiki-dataset-v4 huggingface dataset:
การควบคุมฝูงชน

การควบคุมฝูงชน  เป็นแนวปฏิบัติด้านความมั่นคงสาธารณะในการจัดการฝูงชนขนาดใหญ่ เพื่อป้องกันการเหตุการณ์วุ่นวายสับสนจากการเหยียบกัน, วิวาทกัน, การต่อสู้ที่เกิดมาจากผู้คนที่เมาสุราและไร้ระเบียบหรือการจลาจล โดยเฉพาะการเหยียบกันของฝูงชนซึ่งอาจจะทำให้เกิดผู้เสียชีวิตมากถึงหลายร้อยคน การจัดการฝูงชนอย่างมีประสิทธิภาพจะเกี่ยวข้องกับการจัดการฝูงชนเพื่อรับมือกับเหตุการณ์ที่อยู่ในการคาดการณ์และเหนือจากความคาดคิด การควบคุมฝูงชนอาจจะเกี่ยวข้องกับเจ้าหน้าที่รักษาความปลอดภัยเอกชนและเจ้าหน้าที่ตำรวจ การควบคุมฝูงชนมักจะถูกใช้งานในการชุมนุมสาธารณะขนาดใหญ่ เช่น งานสตรีทแฟร์, เทศกาลดนตรี, สนามกีฬา และการเดินขบวนในที่สาธารณะ ในบางเหตุการณ์ เจ้าหน้าที่รักษาความปลอดภัยและตำรวจจะใช้เครื่องตรวจจับโลหะและสุนัขตรวจจับเพื่อป้องกันการนำอาวุธและยาเสพติดเข้าไปในสถานที่จัดงาน
ยุทโธปกรณ์.
วัสดุต่าง ๆ เช่น เสากั้นทางเดิน (stanchion), แผงกั้นควบคุมฝูงชน (crowd control barrier), รั้ว และรูปลอกกำหนดเขตติดไว้บนพื้น สามารถใช้ในการควบคุมฝูงชนได้ วิธีทั่วไปที่ใช้ในการควบคุมฝูงชนคือการใช้รั้วที่สามารถมองเห็นได้จากระยะไกล เพื่อเปลี่ยนเส้นทางและควบคุมการสัญจรของคนเดินเท้าเพื่อความปลอดภัยเมื่อเกิดภัยคุกคามที่อาจก่อให้เกิดอันตราย การทำให้ฝูงชนรู้สึกปลอดภัยและผ่อนคลายก็ถือเป็นอีกสิ่งสำคัญ ทำให้บางครั้งมีการใช้งานผ้าใบบังแดด (awning), พัดลมระบายความร้อน (ในสภาพอากาศร้อน) และความบันเทิงเช่นกันในบางครั้ง ดังนั้น การใช้มาตรการที่เข้มงวดและการใช้กำลังอาจจะทำให้เกิดอันตรายต่อฝูงชนมากยิ่งขึ้น เช่น ในช่วงภัยพิบัติฮิลส์โบโร สำหรับการปราบจลาจลและการเดินขบวน ดูเพิ่มได้ที่การปราบจลาจล
ผลิตภัณฑ์เฉพาะทางที่ใช้ในการจัดการแถวและช่วยนำทางในที่สาธารณะในพื้นที่ที่มีการสัญจรหนาแน่น ได้แก่ เสากั้นทางเดินระบบเทปยืดหดได้ (รวมไปถึงเสากั้นทางเดิน และเทปยืดหดได้) และระบบยึดติดกับผนัง (รวมถึงเทปยืดหดได้แบบติดติดกับพื้นผิว) ระบบเสาและเชือก (post and rope system) ก็เป็นที่นิยมเช่นกัน โดยเฉพาะในธนาคารและภาพยนตร์
ประวัติ.
ความเป็นมาของการควบคุมฝูงชนเริ่มต้นขึ้นในช่วงคริสต์ทศวรรษ 1920 ซึ่งขณะนั้นยังไม่เกิดหน่วยควบคุมฝูงชนขึ้นอย่างเป็นทางการ จะมีเพียงเจ้าหน้าที่ 20 นายตั้งแถว ด้านหลังแถวแรกจะมีอีกแถวหนึ่งห่างออกไปประมาณ 20 ฟุต เจ้าหน้าที่จะติดอาวุธคือกระบองและด้ามขวาน หน้าที่ของพวกเขาคือการควบคุมให้ฝูงชนถอยกลับไปในแนวที่กำหนด ซึ่งท้ายที่สุดไม่สามารถควบคุมฝูงชนได้ และทำให้เจ้าหน้าที่ได้รับบาดเจ็บหลายคน
ต่อมาในคริสต์ทศวรรษ 1950 ได้เกิดชุดปราบจลาจลขึ้นเป็นชุดแรกที่มีโล่ปราบจลาจลและกระบอง โดยให้เจ้าหน้าที่ตั้งโล่ปราบจลาจลเรียงกันเป็นแถว เมื่อพวกเขาต้องปะทะกับฝูงชน เจ้าหน้าที่ที่มีกระบองจะช่วยสนับสนุนเจ้าหน้าที่ปราบจลาจล อย่างไรก็ตาม หากมีการใช้กำลังถึงชีวิตในการต่อต้านพวกเขา พวกเขาจะต้องดูแลตัวเอง เนื่องจากไม่มีการฝึกหรือขั้นตอนปฏิบัติที่ชัดเจนในการตอบโต้ต่อสถานการณ์เหล่านี้
คริสต์ทศวรรษ 1960 และ 1970 มีการประดิษฐสร้างและใช้แก๊สน้ำตากันอย่างแพร่หลาย อย่างไรก็ตาม จากนวัตกรรมใหม่นี้ ทำให้เจ้าหน้าที่ไม่คุ้นเคยกับการปฏิบัติการในสภาพแวดล้อมที่มีทัศนวิศัยที่จำกัด เนื่องจากชุดเกราะที่เจ้าหน้าที่สวมใส่ขณะนั้นทำให้ไม่คล่องตัว ส่งผลให้ชุดเกราะประเภทนี้ไม่ค่อยนิยมใช้งาน
เครื่องควบคุมฝูงชน (crowd controller) เป็นอีกชื่อหนึ่งของเบาน์เซอร์ (bouncer) หรือดอร์แมน (doorman)
เจียอี้

เจียอี้ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
หนานโถว

หนานโถว อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ข้อความ (ตรรกศาสตร์)

ในตรรกศาสตร์ คำว่า ข้อความ  อาจหมายถึง: 
 (ก) ประโยคบอกเล่าที่มีความหมาย อาจเป็นจริงหรือเท็จ (false (logic)) หรือ
 (ข) "การยืนยัน" ที่ทำด้วยประโยคบอกเล่าที่เป็นจริงหรือเท็จ
ในกรณีหลัง ข้อความต่างจากจากประโยคตรงที่ประโยคเป็นเพียงรูปกำหนด (Logic form) อันหนึ่งของข้อความ และข้อความเดียวกันอาจถูกกำหนดเป็นรูปอื่น ๆ ได้
ภาพรวม.
นักปราชญ์ภาษา (philosophy of language), พี. เอฟ. สตรอว์สัน (Peter Strawson) ผลักดันให้ใช้คำว่า "ข้อความ" (statement) ในความหมาย (ข) แทนคำว่าประพจน์ สตรอว์สันใช้คำว่า "ข้อความ" เพื่อให้เหตุผลว่าประโยคบอกเล่าสองประโยคสามารถทำให้เป็นข้อความเดียวกันได้ถ้าพูดถึงสิ่งเดียวกันในวิธีที่ต่างกัน เพราะฉะนั้นหากใช้ในความหมายที่สตรอว์สันสนับสนุน "มนุษย์ทั้งหมดเป็นมรรตัย" และ "คนทุกคนเป็นมรรตัย" เป็นประโยคที่ต่างกันแต่เป็นข้อความเดียวกัน
ข้อความในทั้งสองกรณีถูกมองว่าเป็นตัวถือความจริง (truth-bearer)
ตัวอย่างของประโยคที่เป็น (หรือสร้าง) ข้อความ:
ต้วอย่างของประโยคที่ไม่ใช่ (หรือไม่สร้าง) ข้อความ:
ตัวอย่างสองอันแรกไม่ใช่ประโยค บอกเล่า และจึงไม่ใช่ (หรือไม่สร้าง) ข้อความ ตัวอย่างที่สามและสี่เป็นประโยคบอกเล่าแต่ไม่มีความหมาย ไม่จริงและไม่เท็จจึงไม่ใช่ (หรือไม่สร้าง) ข้อความ ตัวอย่างที่ห้าและหกเป็นประโยคบอกเล่าที่มีความหมาย แต่ไม่ใช่ข้อความเพราะเป็นรสนิยมและความคิดเห็น
ในฐานะสิ่งนามธรรม.
ในบางบริบท คำว่า "ข้อความ" ถูกนำมาใช้เพื่อแยกระหว่างประโยคกับเนื้อหาเชิงสารสนเทศของประโยค ข้อความนับว่าเป็นเนื้อหาเชิงสารสนเทศของประโยคที่ถือสารสนเทศ ดังนั้นประโยคหนึ่งมีความสัมพัทธ์กับข้อความเหมือนอย่างที่ตัวเลขมีกับจำนวน ข้อความเป็นสิ่งทางตรรกศาสตร์ที่เป็นนามธรรม ในขณะที่ประโยคเป็นสิ่งทางไวยากรณ์
ซับโลน ซีมินตอฟ

ซับโลน ซีมินตอฟ (ฮีบรู: זבולון סימן-טוב
‎, ดารี/; เกิดใน ค.ศ. 1959) เป็นพ่อค้าพรมและเจ้าของร้านอาหารชาวอัฟกันที่เชื่อว่าเป็นชาวยิวคนสุดท้ายที่อยู่ในประเทศอัฟกานิสถาน และเป็นผู้ดูแลธรรมศาลาแห่งเดียวที่คาบูล ในวันที่ 7 กันยายน ค.ศ. 2021 เขาเดินทางออกจากอัฟกานิสถาน ด้วยความช่วยเหลือจากบริษัทความปลอดภัยส่วนตัวของนักธุรกิจชาวอิสราเอล-อเมริกัน โมตี คาฮานา
ประวัติ.
ก่อนย้ายไปที่คาบูล ซีมินตอฟเกิดและเติบโตในเมืองเฮราตฝั่งตะวันตก บ้านของเขาเสียหายในช่วงสงครามกลางเมือง (ทำให้ชาวยิวเกือบทั้งหมดออกจากประเทศ) บังคับให้เขาย้ายไปที่ธรรมศาลา เขาเคยอยู่ที่เติร์กเมนิสถานแล้วกลับไปที่คาบูลใน ค.ศ. 1998 ในช่วงสมัยของตอลิบาน เขาถูกพวกตอลิบานกักขังและทุบตีหลายครั้ง ซีมินตอฟอาศัยอยู่ในธรรมศาลาคู่กับอิสฮาก (ไอแซก) เลวิน ที่เสียชีวิตในวันที่ 26 มกราคม ค.ศ. 2005 อายุประมาณ 80 ปี เรื่องราวของซีมินตอฟกับเลวินเป็นพื้นฐานของละครอังกฤษ หลังเลวินเสียชีวิต ซีมินตอฟกล่าวว่าเขาไม่เสียใจและจะไม่คิดถึงเขา ซีมินตอฟอาศัยอยู่ในห้องเล็กในธรรมศาลาที่ Flower Street ในคาบูลและได้เงินบริจาคจากกลุ่มชาวยิวต่างประเทศและมุสลิมท้องที่ที่เห็นใจ ภรรยาและลูกสาวสองคนอาศัยอยู่ในประเทศอิสราเอล เมื่อมีคนถามในระหว่างสัมภาษณ์ว่าเขาจะย้ายไปที่อิสราเอลไหม ซีมินตอฟตอบโต้ว่า "ไปอิสราเอล? ผมจะทำงานอะไรที่นั่น? ทำไมต้องออกไปจากที่นี่?" ในวิดีโอการสัมภาษณ์โดย "อัลจาซีรา" เมื่อวันที่ 17 กันยายน ค.ศ. 2007 ซีมินตอฟแนะนำว่าเขาอาจสนใจที่จะย้ายไปที่อิสราเอลเพื่ออยู่ร่วมกับลูกสาวทั้งสองคน
ซีมินตอฟได้กล่าวว่า: "ผมไม่อยากให้ประเพณีของชาวยิวถูกลบไป พ่อผมเป็นรับบี ปู่ผมก็เป็นรับบี พวกเราคือครอบครัวศาสนาที่ใหญ่..." อย่างไรก็ตาม เขาสวม "กิปปะฮ์" ในที่ส่วนตัวและไม่ค่อยให้ผู้ชมเยี่ยมชมธรรมศาลาที่เขาเรียกว่าบ้าน ในการสัมภาษณ์เมื่อ ค.ศ. 2019 ซีมินตอฟกล่าวว่า "ผมไม่พูดภาษาฮีบรู ผมเป็นชาวอัฟกัน" เขาอ้างว่ารู้จักกับประธานาธิบดีอัชราฟ ฆานีเป็นการส่วนตัวด้วย
ตำบลชะโนด

ชะโนด เป็นตำบลในอำเภอหว้านใหญ่ จังหวัดมุกดาหาร ปัจจุบันมีประชากร 2,665 คน และแบ่งเขตการปกครองออกเป็น 5 หมู่บ้าน
พื้นที่ตำบลชะโนดเป็นพื้นที่มีความสำคัญ แต่เดิมเป็นเมืองพาลุกากรภูมิซึ่งเป็นเมืองจัตวาขึ้นกับเมืองมุกดาหารแต่ถูกยุบเป็นหมู่บ้านใน พ.ศ. 2442 สมัยรัชกาลที่ 5 และขึ้นกับตำบลชะโนด สภาพสังคมมีโรงเรียนทั้งหมดสองแห่งและมีโรงพยาบาลส่งเสริมสุขภาพตำบลหนึ่งแห่ง คือ โรงพยาบาลส่งเสริมสุขภาพตำบลบ้านชะโนดน้อย
สถานที่ท่องเที่ยวสำคัญในตำบลชะโนดประกอบไปด้วย วัดมโนภิรมย์ เป็นวัดริมโขงอายุกว่า 300 ปี วิหารหลังใหญ่ศิลปะล้านช้างงดงามด้วยฝีมือช่างหลวงเวียงจันทน์ มีลวดลายปูนปั้นและงานแกะสลักไม้อันวิจิตร ช่วงฤดูแล้งหน้าวัดมีหาดทรายสวยงาม นอกจากนี้ก็ยังมีวัดลัฏฐิกวัน และอนุสรณ์บ้านพักอาศัยเดิมของหนูฮัก พูมสะหวัน
ตำบลชะโนดทั้งตำบลอยู่ในเขตเทศบาลตำบลชะโนด เดิมมีฐานะเป็นองค์การบริหารส่วนตำบลชะโนดซึ่งได้รับการจัดตั้งขึ้นใน พ.ศ. 2539 แล้วจึงได้รับการจัดตั้งเป็นเทศบาลตำบลใน พ.ศ. 2555 นับเป็นเทศบาลตำบลแห่งที่ 2 ของอำเภอหว้านใหญ่
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดแพร่ พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดแพร่).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:56.14%; overflow:hidden">  </td>
<td colspan="2" style="padding-left:0.4em;padding-right:0.4em" align="right">56.14%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:33.15%; overflow:hidden">  </td>
<td colspan="2" style="padding-left:0.4em;padding-right:0.4em" align="right">33.15%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชาติไทย</td>
<td style="width:100px;border-left:solid 1px silver;border-right:solid 1px silver;">#E90080; width:2.24%; overflow:hidden">  </td>
<td colspan="2" style="padding-left:0.4em;padding-right:0.4em" align="right">2.24%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">8.46%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองแพร่ (ยกเว้นตำบลท่าข้าม ตำบลวังหงษ์ ตำบลแม่คำมี ตำบลแม่ยม ตำบลแม่หล่าย ตำบลห้วยม้า และตำบลวังธง) และอำเภอสูงเม่น (ยกเว้นตำบลหัวฝาย และตำบลบ้านปง)
เขตเลือกตั้งที่ 2.
ประกอบไปด้วยอำเภอเมืองแพร่ (เฉพาะตำบลท่าข้าม ตำบลวังหงษ์ ตำบลแม่คำมี ตำบลแม่ยม ตำบลแม่หล่าย ตำบลห้วยม้า และตำบลวังธง) อำเภอสอง อำเภอร้องกวาง และอำเภอหนองม่วงไข่
เขตเลือกตั้งที่ 3.
ประกอบไปด้วยอำเภอลอง อำเภอวังชิ้น อำเภอเด่นชัย และอำเภอสูงเม่น (เฉพาะตำบลหัวฝาย และตำบลบ้านปง)
ถาน ยฺหวินอี๋

ถาน ยฺหวินอี๋  เป็นนักแสดงและนางแบบหญิงชาวฮ่องกง อดีตเธอเคยเป็นนักแสดงสมทบกับละครทางช่องทีวีบีปัจจุบันนี้เธอได้ออกจากผลงานการแสดง และออกไปทำธุรกิจด้านการออกแบบเครื่องประดับ
วิโชค มุกดามณี

ศาสตราจารย์ วิโชค มุกดามณี (8 มีนาคม 2496 – 7 มิถุนายน 2563) เป็นศิลปินชาวไทย ได้รับเกียรติยกย่องให้เป็นศิลปินแห่งชาติ สาขาทัศนศิลป์ (สื่อผสม) พุทธศักราช 2555
ประวัติ.
วิโชค มุกดามณี เกิดเมื่อวันที่ 8 มีนาคม 2496 ที่อำเภอเทพา จังหวัดสงขลา แต่ได้ย้ายมาอาศัยและทำงานอยู่ในกรุงเทพมหานคร ได้รับเกียรติยกย่องเป็นศิลปินแห่งชาติสาขาทัศนศิลป์ประจำปี พ.ศ. 2555 ที่อยู่อาศัยและสถานที่ทำงาน กรุงเทพฯ ผลงาน เป็นศิลปินแนวสื่อประสม วิโชค ถึงแก่อนิจกรรมเมื่อเวลา 06.10 น. วันที่ 7 มิถุนายน พ.ศ. 2563 ณ โรงพยาบาลศิริราช จากโรคมะเร็งต่อมน้ำเหลือง สิริอายุรวม 67 ปี มีพิธีพระราชทานเพลิงศพเมื่อวันที่ 27 กันยายน พ.ศ. 2563 ณ วัดตรีทศเทพวรวิหาร
การศึกษา.
สำเร็จการศึกษาระดับปริญญาตรีและโท จากคณะจิตรกรรมประติมากรรมและภาพพิมพ์ มหาวิทยาลัยศิลปากร เมื่อปี ค.ศ. 1974 และ 1987 ตามลำดับ ได้รับทุนรัฐบาลญี่ปุ่นไปศึกษาที่มหาวิทยาลัยโตเกียวกะกุเกอิ ใช้วัสดุประเภทโลหะ อะลูมิเนียม ผ้า พลาสติก เชือกท่อพลาสติก เซรามิค สร้างสรรค์ ผลงานแนวสื่อประสม บางชิ้น ถูกพัฒนาจนมีลักษณะเป็นผลงานสามมิติและผลงาน เชิงจัดวาง ประเด็น เนื้อหาเรื่องสิ่งแวดล้อม ผลกระทบจากสังคมอุตสาหกรรม และ ความสัมพันธ์ระหว่างมนษุย์และธรรมชาติ เป็นแรงบันดาลใจสำคัญในการทำงาน
ผลงาน.
ศิลปินได้รับเชิญให้จัดแสดงผลงานในระดับชาติและนานาชาติมากมาย เช่น 
ประเภทผลงาน.
วิโชค เป็นศิลปินที่สร้างสรรค์งานศิลปะร่วมสมัยโดยเริ่มจากการสร้างงานจิตรกรรมในยุคแรก ๆ ช่วงปี 2516 จากรูปร่างและเรื่องราวของมนุษย์ จากนั้นจึงนำเรื่องราวชีวิตมนุษย์ ธรรมชาติ และสภาพแวลล้อมของสังคมไทยที่อยู่ภายใต้อิทธิพลของเทคโนโลยีสมัยใหม่ ความเจริญทางด้านวัตถุและสภาวการณ์ต่างๆ ที่เกิดขึ้นมาพัฒนาการสร้างสรรค์ โดยแสดงออกสู่รูปแบบศิลปะแนวสื่อผสม ผลงานจิตรกรรมและศิลปะแนวสื่อผสม ได้รับรางวัลทั้งในระดับชาติและนานาชาติ จึงนับได้ว่าเป็นศิลปินที่มีความทันสมัย และมีคุณูปการต่องานศิลปะ วัฒนธรรม ของประเทศ
ทัศนีย์ ขุนทอง

ทัศนีย์ ขุนทอง ได้รับเกียรติยกย่องให้เป็นศิลปินแห่งชาติ สาขาศิลปะการแสดง (ดนตรีไทย-คีตศิลป์) พุทธศักราช ๒๕๕๕ ในด้านการเขียนตำราวิชาการ เช่น เรื่องเสภา หุ่นกระบอก เพลงกล่อมเด็ก เป็นต้น
มีผลงานการบันทึกเสียงเด่น ๆ เช่น 
ยังได้คิดสร้างสรรค์ผลงานไว้หลายชิ้น เช่น
เอ็นเอ๊กซ์ที ยูเค วีเมนส์ แชมเปียนชิป

เอ็นเอ๊กซ์ที ยูเค วีเมนส์ แชมเปียนชิป (NXT UK Women's Championship) เป็นตำแหน่งแชมป์หญิงของ เอ็นเอ๊กซ์ที ยูเค สมาคมย่อยของ WWE ก่อตั้งขึ้นเมื่อ 18 มิถุนายน ค.ศ. 2018 ในยูไนเต็ดคิงดอมแชมเปียนชิปทัวร์นาเมบล็อก
ประวัติ.
เอ็นเอ๊กซ์ที ยูเค วีเมนส์ แชมเปียนชิป ถูกประกาศก่อตั้งขึ้นเมื่อ 18 มิถุนายน ค.ศ. 2018 ในยูไนเต็ดคิงดอมแชมเปียนชิปทัวร์นาเมนต์ (2018) พร้อมกับตำแหน่งยูไนเต็ดคิงดอม แทกทีม แชมเปียนชิป หลังจากประกาศ 2 วัน ได้จัดทัวร์นาเม้นท์ 8 คน เพื่อหาแชมป์คนแรกในการบันทึกเทปรายการเอ็นเอ๊กซ์ที ยูเค ในวันที่ 25 สิงหาคม และเป็น Rhea Ripley เอาชนะ Toni Storm ในรอบสุดท้ายไปได้และเป็นแชมป์คนแรก
เข็มขัดแชมป์เส้นนี้ จะมีความคล้ายคลึงกับ ดับเบิลยูดับเบิลยูอี ยูไนเต็ดคิงดอมแชมเปียนชิป แต่ต่างที่แค่โลโก้เป็น NXT UK ในส่วนกลางแทนโลโก้ WWE
ชเว ช็อน-วี

ชเว ช็อน-วี (เกาหลี: ; ฮันจา: ; อาร์อาร์: "Ch'oe Chŏn-wi"; เอ็มอาร์: "Choe Jeon-wi") เป็นนักยกน้ำหนักชายชาวเกาหลีเหนือ เขาเป็นตัวแทนของประเทศในการแข่งขันโอลิมปิกฤดูร้อน 2016 เขาจบอันดับที่ 8 ในการแข่งขันชาย 77 กก. เขาเป็นผู้เชิญธงชาติเกาหลีเหนือเข้าสู่สนามในพิธีเปิดกีฬาโอลิมปิกฤดูร้อน 2016
ซารีนาอันนา วาซิลชิโควาแห่งรัสเซีย

ซารีนาอันนา วาซิลชิโควา ("Анна Васильчикова") เป็น ซารีนา แห่ง อาณาจักรซาร์รัสเซีย และพระมเหสีองค์ที่ 5 ของ ซาร์อีวานที่ 4 แห่งรัสเซีย. (Иван Грозный) 
มีข้อมูลเกี่ยวกับชีวประวัติของนางน้อยมาก พระนางอภิเษกกับซาร์อีวานที่ 4 ในปี ค.ศ. 1575 โดยไร้การอวยพรจากสภาสงฆ์ของ คริสตจักรรัสเซียออร์ทอดอกซ์ พระนางถูกทอดทิ้งโดยพระสวามี และถูกบังคับให้บวชเป็นชีในอาราม วันสิ้นพระชนม์ของพระนางไม่เป็นที่แน่ชัด แต่พงศาวดารหลายฉบับชี้ตรงกันว่า พระนางน่าจะสิ้นพระชนม์ประมาณ ค.ศ. 1576/77
กันตพัฒน์ คูณมี

กันตพัฒน์ คูณมี เกิดเมื่อวันที่ 17 เมษายน ค.ศ. 1998 เป็นสมาชิก[[วอลเลย์บอลชายทีมชาติไทยที่สูงที่สุดในทีม นั่นคือ 2 เมตร 4 เซนติเมตร โดยเล่นในตำแหน่งตัวตบหัวเสา การศึกษา [[มหาวิทยาลัยราชภัฏพระนคร|มหาวิทยาลัยรัตนบัณฑิต|มหาวิทยาลัยรังสิต]]
มีนพยูแห่งตองอู

พระนางมีนพยู ([mɪ́ɴ bjù]; ป. คริสต์ทศวรรษ 1550 –  1596) พระมเหสีของ พระเจ้านันทบุเรง แห่ง ราชวงศ์ตองอู ของพม่าจาก ค.ศ. 1583 ถึง 1596 เป็นพระธิดาองค์ใหญ่ของอุปราช มังฆ้องที่ 2 แห่งตองอู พระนางพร้อมกับพระขนิษฐา 2 พระองค์ มีนทเวแห่งตองอู และ พระนางสิริราชเทวี อภิเษกกับพระญาติชั้นที่ 1 พระเจ้านันทบุเรงใน ค.ศ. 1583 การเสกสมรสแบบรัฐกับรัฐเป็นการผนึกความสัมพันธ์ระหว่าง มังฆ้องที่ 2 และ พระเจ้านันทบุเรง
ในวัฒนธรรมร่วมสมัย.
พระนางได้รับการดัดแปลงเป็นตัวละครในภาพยนตร์เรื่อง สุพรรณกัลยา พ.ศ. 2547 ในชื่อ พระมเหสีเกษรา รับบทโดย อำภา ภูษิต และในฉากภาพยนตร์"ตำนานสมเด็จพระนเรศวรมหาราช" พ.ศ. 2550 ในฐานะพระอัครมเหสีหนึ่งในสี่ที่ประทับข้างพระเจ้านันทบุเรง และในละครเรื่อง ตำนานสมเด็จพระนเรศวรมหาราช เดอะซีรีส์ พ.ศ. 2560 รับบทโดย นุศรา ประวันณา
อาการเหมือนมีก้อนในลำคอ

การเหมือนมีก้อนในลำคอ  เป็นความรู้สึกที่คงยืนเหมือนกับมีเสมหะ เม็ดยา หรืออะไรอื่น ๆ มาติดอยู่ในคอแต่จริง ๆ ไม่มี
บุคคลอาจกลืนได้เป็นปกติ จึงไม่ใช่เป็นการกลืนลำบากที่แท้จริง แต่ก็ยังอาจน่ารำคาญ
และก็อาจจะรู้สึกเจ็บหน้าอกอย่างน้อย ๆ หรืออย่างรุนแรง และเหมือนมีอะไรกระทบกันดังกรอบแกรบที่คอเมื่อกลืน
เหตุ.
ก้อนในลำคอที่รู้สึกบ่อยครั้งเป็นการบวม/การอักเสบในส่วนของคอ เช่น กล่องเสียง หรือคอหอยส่วนกล่องเสียง ซึ่งอาจมีเหตุจากการกระตุกของกล้ามเนื้อ cricopharyngeal ในกล่องเสียง, กรดไหลย้อน, โรคกรดไหลย้อนขึ้นมาที่คอและกล่องเสียง, หรือความต่าง ๆ กันที่มีเหตุจากการบาดเจ็บหรือไม่ก็จากความต่าง ๆ กันของโครงสร้างในลำคอ
ในบางกรณี เหตุอาจจะไม่ชัดเจน และอาจเป็นปัญหาทางจิตใจ
เช่น โรคโซมาโตฟอร์มและโรควิตกกังวล
ถ้าเป็นอาการหนึ่งของความซึมเศร้า มันก็จะตอบสนองต่อการรักษาอาการซึมเศร้า
แพทย์จะต้องวินิจฉัยแยกโรคจาก Eagle syndrome
ซึ่งเป็นโรคที่ใช้คำบอกอาการของคนไข้ว่ามีอะไรติดอยู่ที่คอเป็นวิธีการวินิจฉัย
Eagle syndrome เป็นภาวะที่มีน้อยซึ่งมีอาการเจ็บฉับพลันคล้ายที่เกิดทางประสาท ตรงกระดูกขากรรไกรและข้อ ที่หลังคอ และที่โคนลิ้น ซึ่งจุดชนวนโดยการกลืน การขยับขากรรไกร หรือการเอี้ยวคอ
โดยมีเหตุจากระดูกสไตลอยด์ โพรเซสที่ขมับซึ่งยาวหรือมีรูปร่างผิดปกติ หรือเกิดจากการมีแคลเซียมเกาะที่เอ็น Stylohyoid แล้วกวนการทำงานของโครงสร้างและอวัยวะที่อยู่ใกล้ ๆ กัน
งานศึกษาเร็ว ๆ นี้แสดงอย่างค่อนข้างชัดเจนว่า โรคกรดไหลย้อนเป็นเหตุสำคัญของอาการเหมือนมีก้อนในลำคอ แม้นี่ก็ยังเป็นเรื่องไม่ยุติ
เหตุที่สามัญน้อยกว่าของอาการนี้ บวกกับเหมือนกับมีอะไรกระทบกันดังกรอบแกรบและเจ็บพอสมควรเมื่อกลืน อาจเกิดจากกระดูกอ่อนไทรอยด์กระทบกับอวัยวะในคอหอยที่ผิดปกติ เช่นกระดูก superior horn/cornu สีกับกระดูก thyroid lamina
ดังนั้น การผ่าตัดแต่งกระดูกอ่อนที่เป็นตัวการก็จะแก้ปัญหานี้ได้
แต่เหตุนี้มักจะวินิจฉัยผิดพลาด แม้จะอาศัยการตรวจง่าย ๆ คือการคลำตรวจในแนวซ้ายขวาซึ่งจะทำให้รู้สึกเหมือนกับมีอะไรมากระทบกันดังกรอบแกรบ และจะเจ็บเมื่อกลืน โดยมีเหตุจากการบาดเจ็บที่คอซึ่งเกิดขึ้นก่อน
อย่างไรก็ดี ภาพเอ็กซ์เรย์คอมพิวเตอร์หรือเอ็มอาร์ไออย่างละเอียดอาจจำเป็นเพื่อให้รู้ถึงความผิดปกติทางกายวิภาคของกล่องเสียงอย่างชัดเจน
การเลื่อนกระดูก thyroid ala ด้านที่มีปัญหาไปทางด้านหน้าเมื่อกลืน อาจช่วยแก้ปัญหา
การรักษา.
ถ้าไม่พบเหตุ แพทย์ก็จะแนะนำให้คนไข้ไม่ต้องเป็นห่วงอะไร
แต่ถ้าพบเหตุ แพทย์ก็จะรักษาเหตุตามอาการหรือถ้าเป็นไปได้ รักษาให้หาย
เชิงอรรถและอ้างอิง.
<templatestyles src="Reflist/styles.css" />
เพลิงแค้น เพลิงชีวิต

เพลิงแค้น เพลิงชีวิต  เป็นละครโทรทัศน์ที่สร้างขึ้นในปี ค.ศ. 1991 นำแสดงโดย เหริน ต๋าหัว, เอสเธอร์ กวน, แพทริเซีย ชง, เบน อู๋, ซุน ชิง, หยาง อี้เหมย, หาน อี่เจิง, หลี่ ชิงชาน ออกอากาศทางช่อง เอทีวี ในประเทศจีน
ภาวะหูไวเกิน

ภาวะหูไวเกิน  เป็นความผิดปกติทางการได้ยินที่สร้างความพิการ โดยคนไข้จะไวเสียงที่ความถี่หนึ่ง ๆ เพิ่มขึ้นคือสามารถทนต่อเสียงที่ความถี่นั้น ๆ ได้น้อยลง คนไข้ที่มีอาการรุนแรงอาจมีปัญหาทนต่อเสียงในชีวิตประจำวันไม่ได้ คือเสียงบางอย่างอาจจะรู้สึกดังอย่างไม่น่าชอบใจ โดยที่คนอื่นก็ไม่ได้เป็นด้วย ภาวะหูไวเกินมักจะเกิดร่วมกับอาการเสียงในหู โดยทั้งสองมีความชุกที่ประมาณ 10-15% และมีการเสียการได้ยินเป็นปัจจัยเสี่ยงหลัก อย่างไรก็ดี ก็ยังมีความแตกต่างที่สำคัญระหว่างกลไกของอาการทั้งสอง
อาการ.
อาการก็คือเจ็บปวดหู รำคาญ และทนไม่ได้โดยทั่วไปต่อเสียงหลายอย่างที่คนโดยมากไม่รู้สึกเป็นไร
การร้องไห้อย่างยับยั้งไม่ได้และความตื่นตระหนกอาจเป็นผลของเหตุการณ์ที่ทำให้รู้สึกเช่นนั้น 
อาการอาจเกิดที่หูข้างเดียวหรือหูทั้งสองข้าง
อาจเกิดร่วมกับการมีเสียงในหู
อาจมีผลเป็นความวิตกกังวล ความเครียด และความกลัวเสียง
การหลีกเลี่ยงทำกิจกรรมต่าง ๆบ่อยครั้งจะเป็นการตอบสนองเพื่อป้องกันผลของอาการ แล้วทำให้คนไข้หลีกเลี่ยงการเข้าสังคม
เหตุ.
เหตุสามัญที่สุดของอาการนี้ก็คือการได้รับเสียงดังมากเกินไป
แต่บางคนก็อาจเริ่มมีอาการอย่างฉับพลันหลังจากใช้ยาที่ทำให้หูไว มีโรคไลม์ โรคเมนิแยร์ บาดเจ็บที่ศีรษะ หรือได้รับการผ่าตัด
บางคนอาจจะเกิดมาไวเสียง, เกิดโรค superior canal dehiscence syndrome,
มีประวัติติดเชื้อที่หู, หรือมีประวัติปัญหาการได้ยินในครอบครัว
ยาที่มีผลต่อจิตใจเช่น แอลเอสดี, methaqualone, หรือเฟนไซคลิดีน ก็อาจเป็นเหตุของอาการด้วย
และยาปฏิชีวนะคือซิโปรฟลอกซาซินก็พบว่าเป็นเหตุอย่างหนึ่ง
ภาวะอื่น ๆ ที่สัมพันธ์กัน.
อาการอื่น ๆ ที่สัมพันธ์กับภาวะหูไวเกินรวมทั้ง<templatestyles src="Div col/styles.css"/>
กลไกทางสรีรภาพ-ประสาท.
กระบวนการปรับการตอบสนองของประสาทที่สำคัญต่อการได้ยินเชื่อว่า จะทำงานบิดเบือนไปเมื่อได้รับข้อมูลเสียงที่ผิดปกติจากหูชั้นใน
ซึ่งเกิดขึ้นเมื่อหูชั้นในเสียหายและมีผลให้เสียการได้ยิน
วินิจฉัย.
วิธีการตรวจสอบพื้นฐานจะคล้าย ๆ กับการตรวจการได้ยินธรรมดา (audiogram)
แต่ที่ต่างก็คือนอกจากกจะวัดขีดเริ่มเปลี่ยนการได้ยินที่เสียงความถี่ต่าง ๆ ก็ยังวัดระดับเสียงดังที่ทำให้รู้สึกไม่สบายที่ความถี่เหล่านั้นด้วย
เป็นระดับที่เรียกว่า "loudness discomfort level" (LDL, ระดับความดังที่รู้สึกไม่สบาย) หรือ "uncomfortable loudness level" (ULL)
ในคนไข้อาการหูไวเกิน ระดับนี้จะต่ำกว่าคนปกติพอสมควร และปกติจะเป็นตลอดพิสัยการได้ยินโดยมาก
การรักษา.
การรักษาวิธีหนึ่งก็คือ การให้ฟังเสียงแบบแถบความถี่กว้าง เป็นการรักษาที่เรียกว่า retraining therapy
เป็นวิธีที่ได้มาจากการรักษาเสียงในหู คือ Tinnitus retraining therapy
อนึ่ง เสียงแบบพิงก์ (pink noise) ก็สามารถใช้ได้ด้วยเหมือนกัน
การฟังเสียงแถบความถี่กว้างค่อย ๆ แต่ละวันตามระยะที่กำหนด อาจทำให้ทนเสียงต่าง ๆ เพิ่มขึ้นได้
แม้อาจจะไม่สามารถฟื้นสภาพได้อย่างสมบูรณ์ แต่อาการก็อาจดีขึ้นอย่างสำคัญ โดยเฉพาะถ้าทำพร้อมกับการบำบัดจิตใจด้วย
วิธีอีกอย่างหนึ่งก็คือการบําบัดทางความคิดและพฤติกรรม (CBT) ซึ่งสามารถร่วมใช้กับ retraining therapy
คนไข้ผู้มีชื่อเสียง.
วลาดิมีร์ เลนิน ผู้นำนักปฏิวัติมาร์กซิสต์คนแรกของสหภาพสาธารณรัฐสังคมนิยมโซเวียต หัวหน้าพรรคบอลเชวิก นายกรัฐมนตรีคนแรกและเป็นเจ้าของแนวคิดส่วนใหญ่ในลัทธิเลนิน ได้รายงานว่าป่วยหนักในปลายปี ค.ศ. 1921 โดยมีอาการหูไวเสียง ปวดหัว และนอนไม่หลับเป็นประจำ
พระนางอมิตตสิริมหาธัมมเทวี

พระนางอมิตตาสิริมหาธัมมเทวี ประสูติ สอละมีน) เป็นพระอัครมเหสีของพระเจ้าสีหสุระที่ 1 แห่งอังวะใน ค.ศ. 1468 ถึง 1480 พระมเหสีเป็นพระราชนัดดาในพระเจ้าโม่ญี่นตะโด้ พระเจ้าอลองพญา ปฐมกษัตริย์ราชวงศ์โกนบอง เป็นรัชทายาทรุ่นที่ 9 ซึ่งสืบเชื้อสายมาจาก โบดอชินเมดอ พระธิดาของพระนาง พระนางยังคงมีพระชนม์ชีพใน ค.ศ. 1485 โดยพระนางกับมังฆ้องที่ 2 พระราชโอรส ทรงตรวจสอบเจดีย์ที่ได้รับความเสียหายจากแผ่นดินไหว
ธรรมศาลา (รัฐหิมาจัลประเทศ)

ธรรมศาลา  เป็นเมืองหลวงในฤดูหนาวของรัฐหิมาจัลประเทศ ประเทศอินเดีย ซึ่งในทุก ๆ ฤดูหนาว หน่วยปกครองของรัฐจะย้ายที่ทำการต่าง ๆ มายังเมืองแห่งนี้ ธรรมศาลายังเป็นที่ประทับขององค์ทะไลลามะที่ 14 ตลอดจนที่ตั้งของฝ่ายบริหารส่วนกลางทิเบตซึ่งเป็นรัฐบาลพลัดถิ่นของทิเบต ในปัจจุบันมีผู้พลัดถิ่นและผู้ลี้ภัยชาวทิเบตมากมายอาศัยอยู่ในเมืองแห่งนี้ ประชากรในเมืองนับถือศาสนาฮินดูมากสุดคิดเป็นสัดส่วนร้อยละ 69.18 รองลงมาคือศาสนาพุทธร้อยละ 27.70
โซมีนเทะทีนแห่งตองอู

พระนางโซมีนเทะทีน ([só mɪ́ɴ tʰeiʔ tɪ̀ɴ]) พระอัครมเหสีแห่ง ราชวงศ์ตองอู จาก ค.ศ. 1510 ถึง 1530 พระอิสริยยศของพระนางคือ สิริอตุลมหานันทาเทวี พระนางเป็นพระธิดาของอุปราช เมงสีตูแห่งตองอู ใน ค.ศ. 1485 พระญาติชั้นที่ 1 พระเจ้าเมงจีโย ปลงพระชนม์พระบิดาของพระนางเพราะพระองค์ปฏิเสธที่จะให้พระนางอภิเษกกับพระเจ้าเมงจีโย พระนางเป็นพระอัครมเหสีใน ค.ศ. 1510 เมื่อพระเจ้าเมงจีโยประกาศอิสรภาพจาก อังวะ เมื่อวันที่ 11 เมษายน ค.ศ. 1511 ในพระราชพิธีบรมราชาภิเษก พระนางได้รับการสถาปนาเป็นพระอัครมเหสีพร้อมกับพระอิสริยยศ สิริอตุลมหานันทาเทวี 
พระนางมีพระธิดา 1 พระองค์ซึ่งอภิเษกกับ ชเวเมียะ บุตรชายเจ้าเมือง ตองวิน
คิงจูเลียน เกรียนป่วนป่า

คิงจูเลียน เกรียนป่วนป่า  เป็นซีรีส์โทรทัศน์ทางเว็บ ในรูปแบบคอมพิวเตอร์แอนิเมชันแนวตลกสัญชาติอเมริกัน โดยมีตัวละครเด่นจากภาพยนตร์"มาดากัสการ์" ของดรีมเวิกส์แอนิเมชัน ที่เป็นลีเมอร์หลักสามตัว ได้แก่ คิงจูเลียน, มอร์ต และมอริส ตลอดจนใช้ฉากเป็นประเทศมาดากัสการ์รวมถึงเป็นเหตุการณ์ที่เกิดขึ้นก่อนในภาพยนตร์ภาคแรกในแบบพรีเควล ซีรีส์นี้เป็นผลงานชุดที่สองของดรีมเวิกส์แอนิเมชันที่อิงจากแฟรนไชส์"มาดากัสการ์"
ซีรีส์นี้ได้รับการเปิดตัวเมื่อวันที่ 19 ธันวาคม ค.ศ. 2014 ทางเน็ตฟลิกซ์ด้วยความยาวตอนละ 22 นาที เป็นจำนวนห้าตอนในช่วงแรก ส่วนซีซัน 2 ได้รับการเผยแพร่เมื่อวันที่ 16 ตุลาคม ค.ศ. 2015 ซีซัน 3 ได้รับการเผยแพร่เมื่อวันที่ 17 มิถุนายน ค.ศ. 2016 และซีซัน 4 ได้รับการเผยแพร่เมื่อวันที่ 11 พฤศจิกายน ค.ศ. 2016 "คิงจูเลียน เกรียนป่วนป่า" มีห้าซีซันปกติ หากนับซีซันห้าที่ดำเนินเรื่องอยู่ในซีรีส์ โดยไม่รวมซีซัน"การเนรเทศ"ซึ่งเป็นซีซันแยกที่เผยแพร่เมื่อวันที่ 12 พฤษภาคม ค.ศ. 2017 จะมีทั้งหมด 45 ตอน ส่วนซีซันห้าซึ่งเป็นซีซันสุดท้ายได้รับการเผยแพร่เมื่อวันที่ 1 ธันวาคม ค.ศ. 2017
การสร้าง.
ผลงานชุดนี้ได้รับการประกาศในเดือนมีนาคมปี ค.ศ. 2014 ในฐานะที่เป็นส่วนหนึ่งของข้อตกลงระหว่างเน็ตฟลิกซ์ และดรีมเวิกส์แอนิเมชัน ซึ่งสตูดิโอจะพัฒนาโปรแกรมพิเศษสำหรับการสร้างกว่า 300 ชั่วโมง ซีรีส์นี้อิงตัวละครจาก"มาดากัสการ์" แต่เป็นแบบพรีเควล โดยเป็นเหตุการณ์ที่เกิดขึ้นก่อนในฉบับภาพยนตร์ แดนนี จาค็อบส์, แอนดี ริชเตอร์, เควิน ไมเคิล ริชาร์ดสัน กลับมารับบทพากย์ของพวกเขาจากซีรีส์โทรทัศน์มาดากัสการ์ก่อนหน้า ในขณะที่เฮนรี วิงค์เลอร์, อินเดีย เดอ โบฟอร์ต และเบ็ตซี โซดาโร ได้เข้าร่วมให้เสียงพากย์เช่นกัน
การตอบรับ.
ซีรีส์นี้ได้รับการวิจารณ์ที่ดี หลังจากเปิดตัวซีซันแรกด้วยห้าตอนแรก โรเบิร์ต ลอยด์ จากหนังสือพิมพ์"ลอสแอนเจลิสไทมส์"ได้เขียนบทวิจารณ์ของเขาว่าซีรีส์นี้ "ประสบความสำเร็จในเรื่องของสไตล์, สคริปต์, การควบคุมจังหวะ และการแสดง ไม่ใช่เรื่องการแสดงจำนวนของเส้นขนแต่ละเส้น และ"คิงจูเลียน"ส่งมอบทุกเรื่องราวที่สำคัญ"
การจัดการภาวะวิกฤต

การจัดการภาวะวิกฤต  คือกระบวนการที่องค์กรจัดการกับเรื่องยุ่งและเหตุการณ์ที่ไม่คาดคิด ที่อาจคุกคามสู่ความอันตรายขององค์กรหรือผู้มีผลประโยชน์ การศึกษาเกี่ยวกับการจัดการภาวะวิกฤตเริ่มต้นขึ้นมาจากการเพิ่มขึ้นของอุตสาหกรรมและหายนะทางสิ่งแวดล้อมในช่วงคริสต์ทศวรรษ 1980 และยังถือได้ว่าเป็นขั้นตอนสำคัญในการประชาสัมพันธ์
สามองค์ประกอบของภาวะวิกฤตคือ (1) คุกคามต่อองค์กร, (2) มีส่วนประกอบที่สร้างความประหลาดใจ และ (3) ต้องใช้การตัดสินใจในระยะเวลาสั้น ๆ แต่เวเนตต์แย้งว่า "วิกฤตเป็นกระบวนการที่แปรเปลี่ยนที่ระบบเก่าไม่สามารถคงอยู่ได้ ดังนั้นคุณลักษณะนิยามที่ 4 คือ ต้องการ การเปลี่ยนแปลง หากไม่ต้องการการเปลี่ยนแปลง เหตุการณ์นั้นอาจนิยามได้อย่างถูกต้องมากกว่า ว่าเป็นความล้มเหลวหรืออุบัติการณ์"
ในทางกลับกัน การบริหารความเสี่ยง ซึ่งเกี่ยวข้องกับการประเมินแนวโน้มสิ่งคุกคามและหาหนทางที่ดีที่สุดเพื่อหนีปัญหาเหล่านั้น การจัดการภาวะวิกฤตเกี่ยวข้องกับการจัดการก่อน ระหว่าง และหลังสิ่งคุกคาม ที่ประสบ มีข้อบังคับความสำคัญต่อบริบทในการจัดการ อันประกอบด้วยความชำนาญและเทคนิคที่จะบ่งชี้ ประเมิน เข้าใจ และรับมือกับสถานการณ์อันตึงเครียด โดยเฉพาะอย่างยิ่งในช่วงในเริ่มเกิดขึ้น ไปถึงจุดขั้นตอนการฟื้นฟู
ชิว ซินฉื่อ

ชิว ซินฉื่อ  เป็นนักแสดงชาวไต้หวัน มีชื่อเสียงโด่งดังจากบท รัชทายาทถัง (เจ้า) ห้าวเทียน ในซีรีส์เรื่อง อิทธิฤทธิ์ภูมิเทวดา (ตอน ศึกสายเลือด) และยังมีผลงานละครซีรีส์อีกหลายเรื่องในปัจจุบัน เช่น พยัคฆ์ระห่ำ มังกรผยองโลก, องค์หญิงกำมะลอ ป่วนกำลัง 3 เป็นต้น
กาเบรียล เม็ทซู

กาเบรียล เม็ทซู (ค.ศ. 1629–1667) เป็นจิตรกรชาวดัตช์ ผลงานของเม็ทซูส่วนใหญ่เป็นจิตรกรรมประวัติศาสตร์ ภาพนิ่งและภาพเหมือน เขาเกิดที่เมืองไลเดิน เป็นบุตรของฌัก เม็ทซูกับแจ็คเควไมน์ การ์นิเยร์ พ่อของเม็ทซูเสียชีวิตก่อนเขาเกิด ทำให้ในวัยเด็กเขาอาศัยอยู่กับแม่และพ่อเลี้ยง ยังไม่เป็นที่ทราบว่าเม็ทซูฝึกฝนด้านศิลปะที่ไหนหรือกับใคร แต่คาดกันว่าเป็นจิตรกรชาวดัตช์นาม แคร์ริต เดา (Gerrit Dou) และอันโตนี เคลส เดอ เกร็บเบอร์ (Anthonie Claesz de Grebber) ในปี ค.ศ. 1648 เม็ทซูร่วมก่อตั้งสมาคมช่างนักบุญลูกาในไลเดิน ก่อนจะเดินทางไปยูเทรกต์เพื่อเล่าเรียนกับนิโคเลาส์ นัปเฟอร์ (Nikolaus Knüpfer) และยัน วีนิกซ์ (Jan Weenix)
ประมาณปี ค.ศ. 1655 เม็ทซูย้ายไปอยู่ที่อัมสเตอร์ดัมและแต่งงานกับอิซาเบลลา เดอ โวล์ฟ ในช่วงนี้เขาเริ่มหันเหความสนใจมาที่จิตรกรรมไลเดิน ("Leidse Fijnschilders") หรือจิตรกรรมที่เน้นแสงเงา เม็ทซูฝึกสอนจิตรกรชาวดัตช์สองคนคือ มิชีล ฟัน มัสเชอร์ (Michiel van Musscher) และโยสต์ ฟัน กีล (Joost van Geel) ก่อนจะเสียชีวิตด้วยวัย 38 ปี ร่างของเขาถูกฝังที่โบสถ์ Nieuwe Kerk ในอัมสเตอร์ดัม
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ชญาณิศา ชมชื่นดี

ชญาณิศา ชมชื่นดี เป็นนักกรีฑาสาวไทยที่คว้าเหรียญเงินประว้ติศาสตร์ในการแข่งขันกีฬากระโดดค้ำถ่อหญิง ในมหกรรมกีฬาเอเชี่ยนเกมส์ครั้งที่ 18 ปี 2018 ที่จาการ์ตา เมือง ปาเล็มบัง ประเทศอินโดนีเซีย ในวันอังคารที่ 28 สิงหาคม พ.ศ. 2561 ด้วยสถิติความสูง 4.30 เมตร ซึ่งนับเป็นเหรียญเงินประวัติศาตร์ของนักกีฬาประเทศไทยในกีฬาประเภทนี้ ซึ่งเหรียญทองเป็นของ หลี่ หลิง จากประเทศจีนทำลายสถิติและสร้างสถิติใหม่เอเชี่ยนเกมส์ทำได้
4.60 เมตร และลิม อึน จี จากประเทศเกาหลีใต้กระโดดได้ 4.20 เมตรได้เหรียญทองแดง
ประวัติและผลงาน.
ชญาณิศา ชมชื่นดี มีชื่อเล่นว่าแอ๋ม เกิดที่จังหวัดสุรินทร์ ไปโตที่ร้อยเอ็ดไปเรียนที่ศรีสะเกษ ปัจจุบันอยู่กรุงเทพมหานคร เธอกำลังจะสอบเข้ารับราชการตำรวจให้ได้ตามความฝันของเธอ และเธอยังเคยเป็นแชมป์เหรียญทองกรีฑากระโดดค้ำถ่อหญิงซีเกมส์อีกสามสมัย
ระดับเอเชีย เหรียญทองแดงกรีฑาชิงแชมป์เอเชีย ครั้งที่ 20 ปี 2013, เหรียญทองแดงกรีฑาชิงแชมป์เอเชีย ครั้งที่ 22 ปี 2017 ส่วนผลงานระดับอาเซียน เหรียญทอง ซีเกมส์ 2013 ที่พม่า, เหรียญทอง ซีเกมส์ 2015 ที่สิงคโปร์, เหรียญทอง ซีเกมส์ 2017ที่มาเลเซีย
เฟรนส์ (เพลงมาร์ชแมลโล และแอนน์-มารี)

เฟรนส์  เป็นเพลงของโปรดิวเซอร์เพลงชาวอเมริกันมาร์ชแมลโล และนักร้องชาวอังกฤษแอนน์-มารี ผลิตโดย มาร์ชแมลโล และประพันธ์คำร้องโดย แอนน์-มารี และนาตาลี ดันน์ ออกจำหน่ายโดย Joytime Collective และ Asylum Records ในวันที่ 9 กุมภาพันธ์ ค.ศ. 2018 ในซิงเกิลที่ 5 จากอัลบั้มเปิดตัวของแอนน์-มารี Speak Your Mind (2018)
มี่นทเว่แห่งตองอู

มี่นทเว่  เป็นอัครมเหสีในพระเจ้านันทบุเรงแห่งราชวงศ์ตองอูของพม่าระหว่าง ค.ศ. 1583 ถึง 1599 โดยเป็นพระธิดาองค์ที่สองของอุปราชมังฆ้องที่ 2 แห่งตองอู อภิเษกกับพระเจ้านันทบุเรง พระญาติชั้นที่ 1 ใน ค.ศ. 1583 การอภิเษกระหว่างรัฐกับรัฐเป็นการผนึกความสัมพันธ์ระหว่างมังฆ้องที่ 2 แห่งตองอูกับพระเจ้านันทบุเรงที่พะโค พระนางกลายเป็นพระมเหสีวังกลาง
พระนางมี่นทเว่สูญเสียตำแหน่งใน ค.ศ. 1599 เมื่อพระเจ้านันทบุเรงยอมจำนนต่อกองทัพของเมงเยสีหตูที่ 2 แห่งตองอูกับยาซาที่ 2 แห่งมเยาะอู้ พระนางเป็นส่วนหนึ่งของเชื้อพระวงศ์ที่พ่ายแพ้ โดยถูกนำตัวกลับไปยังตองอูใน ค.ศ. 1600 พระนางกลายเป็นหม้ายในวันที่ 30 พฤศจิกายน ค.ศ. 1600 เมื่อนะฉิ่นเหน่าง์ พระราชนัดดา ลอบปลงพระชนม์พระเจ้านันทบุเรง เมื่อวันที่ 21 พฤศจิกายน ค.ศ. 1602 เมงเยสีหตูที่ 2 ทรงให้พระนางสมรสกับมังรายกะยอชวาแห่งตองอู พระราชโอรสองค์ที่สอง (และพระราชนัดดา) ผู้มีพระชนมายุน้อยกว่าพระนางอย่างน้อย 20 ปี หรืออาจถึง 25 ปี
พระนางยังคงอยู่ที่ตองอูจนกระทั่ง ค.ศ. 1610 เมื่อพระเจ้าอะเนาะเพะลูนผู้เข้ายึดตองอู ส่งพระนางกับเชื้อพระวงศ์องค์อื่น ๆ ไปยังเมืองหลวงอังวะ ที่อังวะ พระนางได้รับบริวารและที่ประทับอันสมกับเป็นพระมเหสีวังกลางเมื่อวันที่ 4 มกราคม [ตามปฎิทินเก่า: 25 ธันวาคม ค.ศ. 1610] ค.ศ. 1611 ยังไม่เป็นที่กระจ่างว่าพระนางกับมังรายกะยอชวา พระราชนัดดากับพระสวามี ยังคงสมรสหรือไม่ พระนางไม่ได้ตามมังรายกะยอชวาไปยัง Kyaukmaw ซึ่งเป็นบริเวณที่พระองค์ได้รับการแต่งตั้งเป็นเจ้าเมือง มังรายกะยอชวาสวรรคตในเดือนสิงหาคม ค.ศ. 1612 ในการสู้รบกับกองกำลังสิเรียมของโปรตุเกส
พระนางไม่มีพระราชโอรสธิดา
หมายเหตุ.
<templatestyles src="Reflist/styles.css" />
ซานเตียโก อัสกาซิบาร์

ซานเตียโก ลิโอเนล อัสกาซิบาร์ (เกิดวันที่ 25 กุมภาพันธ์ ค.ศ. 1997) เป็นนักฟุตบอลชาวอาร์เจนตินาที่เล่นในตำแหน่งกองกลางตัวรับให้กับสโมสรเฟาเอ็ฟเบ ชตุทท์การ์ทในบุนเดิสลีกา
อาชีพ.
วันที่ 22 สิงหาคม 2017 อัสกาซิบาร์เซ็นสัญญา 5 ปีกับเฟาเอ็ฟเบ ชทุทท์การ์ท ในเดือนสิงหาคม 2018 อัสกาซิบาร์ต่อสัญญาของเขากับเฟาเอ็ฟเบ ชทุทท์การ์ทไปจนถึง มิถุนายน 2023
ลักซอร์ (เกม)

ลักซอร์  เป็นเกมจับคู่ที่ผลิตโดยมัมโบจัมโบเมื่อปี 2005
วิธีเล่น.
เกมนี้มีวิธีเล่นคล้ายกับพัซซ์ลูปและซูมา โดยให้ผู้เล่นยิงลูกบอลทำลายแถวของลูกบอลโดยต้องมีสามลูกขึ้นไปถึงจะทำลายได้ และถ้ามีการทำลายติดต่อกันจะทำให้ผู้เล่นได้คะแนนเพิ่มขึ้น
ในระหว่างที่เล่นนั้น ลูกบอลกำลังเคลื่อนไปข้างหน้าโดยสคารับ ถ้าลูกบอลถึงปีระมิดแล้วผู้เล่นจะสูญเสียชีวิตไปหนึ่งดวงและต้องเริ่มใหม่ และถ้าผู้เล่นสามารถทำลายมันก่อนที่จะถึงปีระมิดไดก็จะมีแถวลูกบอลใหม่มาแทนที่ และผู้เล่นจะชนะด่านได้โดยทำให้บาร์ความคืบหน้าเต็มแถว
ลักซอร์ HD.
ลักซอร์ HD เป็นรุ่นทำใหม่ของลักซอร์ โดยมีความคมชัดสูงและคุณภาพเหมือนกับลักซอร์ 2
การร้องเรียน.
หลังโคดมิเนียนเผยแพร่เกมสโตนลูป!ออฟจูราซซิกาบนไอโฟน มุมโบจัมโบได้ส่งข้อความไปทางแอปสโตร์ให้ลบเกมนี้จากร้านค้าเพื่อไม่ให้ลูกค้าสับสน
จักรพรรดิจิ้นกง

จักรพรรดิจิ้นกง (#เปลี่ยนทาง ;; ค.ศ. 386 – 421) พระนามเดิม ซือหม่า เต๋อเหวิน (司馬德文) จักรพรรดิองค์สุดท้ายแห่งราชวงศ์จิ้นตะวันออกของจีน พระองค์กลายเป็นจักรพรรดิใน ค.ศ. 419 หลังจากพระเชษฐาของพระองค์ จักรพรรดิจิ้นอาน ถูกปลงพระชนม์โดยผู้สำเร็จราชการแผ่นดิน หลิวยฺวี่ และระหว่างรัชสมัยของพระองค์อำนาจส่วนใหญ่อยู่ในกำมือของหลิวยฺวี่ ใน ค.ศ. 420 ภายใต้สถานการณ์บังคับจากหลิวยฺวี่ พระองค์ถูกบีบให้สละราชบัลลังก์ให้หลิวยฺวี่ จบสิ้นราชวงศ์จิ้นตะวันออก
ผัดกะเพรา

ผัดกะเพรา เป็นอาหารจานเดียวของไทยที่ได้รับความนิยมมากที่สุดจานหนึ่ง เป็นอาหารริมทาง อาหารตามสั่งที่มีทั่วไปในประเทศไทย บางครั้งเรียกว่า "เมนูสิ้นคิด" เนื่องจากเมื่อจะสั่งอาหารแล้วไม่รู้ว่าจะรับประทานอะไรก็มักจะสั่งผัดกะเพรา
วัตถุดิบประกอบด้วย เนื้อสัตว์ ใบกะเพรา พริก กระเทียม บ้างใส่ผักชนิดอื่นลงไปด้วย เช่น ถั่วฝักยาว ข้าวโพดอ่อน แคร์รอต หอมหัวใหญ่ เนื้อสัตว์ที่ใช้ในการทำผัดกะเพรา ได้แก่ เนื้อไก่ เนื้อหมู เนื้อวัว กุ้ง ปลาหมึก หรือแม้แต่ปลา หอยแมลงภู่ เนื้อปู วิธีการปรุง ใช้วิธีการผัดวัตถุดิบเข้าไปด้วยกัน มีการปรุงรสด้วยน้ำปลา น้ำตาล บ้างใส่ผงชูรส ซีอิ๊วดำ พริกไทยป่น เติมน้ำสต๊อกพอให้ขลุกขลิก รับประทานกับข้าวสวย อาจกินด้วยกับไข่ดาว มีน้ำปลาพริกเป็นเครื่องปรุงให้รสหอมและเผ็ดขึ้น
ประวัติ.
จากหลักฐานจดหมายเหตุลาลูแบร์ (พ.ศ. 2230) ได้ระบุถึงใบกะเพราไว้ในบันทึกเกี่ยวกับน้ำพริกของชาวไทยว่า “…ผักลางชนิดที่มีกลิ่นดี เช่น กะเพรา…” มีข้อสันนิษฐานน่าจะรับเอาต้นกะเพรามาจากศาสนาพราหมณ์ เพราะพราหมณ์ มักจะใช้กะเพราสำหรับบูชาเทพเจ้า ส่วนที่บันทึกไว้ใน "อักขราภิธานศรับท์" ของหมอบรัดเล พ.ศ. 2416 ให้ความหมายว่า "ผักอย่างหนึ่งต้นเล็ก ๆ ใบกลิ่นหอม ใช้แกงกินบ้าง ทำยาบ้าง"
ผัดกะเพราน่าจะเกิดขึ้นราวสมัยรัชกาลที่ 7 เพราะคนจีนนำเอามาขายในร้านอาหารตามสั่ง และพบโฆษณาเครื่องแกงสำเร็จ พ.ศ. 2476 ตรา "หม้อพานทอง" ระบุว่า "พริกแกงที่มีจำหน่าย ประกอบด้วยเครื่องแกงไก่ เนื้อ กะหรี่ มัสหมั่น ปลาดุก ปลาไหล ห่อหมก จ๋วน ผัดกะเพรา"
อย่างไรก็ดี ผัดกะเพราน่าจะเพิ่งนิยมราว พ.ศ. 2500 ซึ่งประยูร อุลุชาฎะ ศิลปินแห่งชาติ สาขาทัศนศิลป์ ก็กล่าวไว้ว่ากะเพราผัดพริกเป็นของที่เพิ่งนิยมกันเมื่อ 30 กว่าปีมานี้ (นับจาก พ.ศ. 2531 ปีที่ตีพิมพ์หนังสือเรื่อง "อาหารรสวิเศษของคนโบราณ") โดยน่าจะดัดแปลงจากอาหารจีน ที่ตำรับจีน เอาเต้าเจี้ยวดำผัดกับกระเทียมเจียวให้หอม แล้วจึงเอาเนื้อสับหรือไก่หั่นเป็นชิ้น ๆ ลงไปผัดกับน้ำปลาและซีอิ๊วดำ บ้างก็ว่าเลียนแบบมาจากเนื้อผัดใบยี่หร่า สำหรับผัดกะเพราที่ปรากฏในตำรากับข้าวยุคปลายทศวรรษ 2520 อย่างใน "ตำราอาหารชุดจัดสำรับ (ชุด 2)" ระบุว่า ผัดกะเพราเนื้อจะปรุงด้วยน้ำปลาและผงชูรสเท่านั้น แล้วเอาข้าวลงผัดคลุกเป็นข้าวผัด กินกับถั่วฝักยาวสด ส่วนใน "กับแกล้มเหล้า ประมวลกับแกล้มเหล้า–เบียร์ทันยุค ของ “แม่ครัวเอก”" (พ.ศ. 2541) ระบุว่า จะหมักเนื้อสับกับเหล้าก่อน แล้วปรุงเพียงน้ำปลาและน้ำตาลปี๊บ ในระยะหลัง ๆ จึงค่อยใส่ซอสปรุงรสชนิดต่าง ๆ น้ำตาลทราย น้ำมันหอย รสดี น้ำพริกเผา ฯลฯ
ผัดกะเพราในญี่ปุ่น.
ศูนย์วิจัย เจเอ็มเอ รีเสิร์ซ ของญี่ปุ่น ได้สำรวจแนวโน้มอาหารในครอบครัวญี่ปุ่นปี 2559 พบว่าเมนูอาหารต่างชาติ เริ่มกลายเป็นเมนูอาหารในบ้านของชาวญี่ปุ่นเพิ่มมากขึ้น โดยมีอาหารไทยติดอยู่หนึ่งใน 15 อันดับ คือ ข้าวผัดกะเพรา และข้าวมันไก่ และจากข้อมูลปี 2561 ในเซเว่น อีเลฟเว่นที่ญี่ปุ่น มีจำหน่ายข้าวกล่องเมนูผัดกะเพรา แต่ส่วนผสมกลับไม่มีการใช้ใบกระเพราเป็นวัตถุดิบเลยแม้แต่น้อย วิธีรับประทานคือคลุกผัดกะเพราเข้ากับยำวุ้นเส้นแล้วราดด้วยซอสผักชี แล้วรับประทานกับข้าว
คุณค่าทางอาหาร.
ผัดกะเพราไก่ราดข้าว มีส่วนประกอบหลักในอาหาร 5 หมู่ ปริมาณอาหารกะเพราไก่ราดข้าว 1 จาน มีน้ำหนักประมาณ 3 ขีด หรือ 300 กรัม ให้พลังงาน ทั้งหมด 554 กิโลแคลอรี คิดเป็นร้อยละ 28 ของพลังงานที่แนะนำให้บริโภคประจำวัน ประกอบด้วยโปรตีน 16.3 กรัม คิดเป็นร้อยละ 30 ของปริมาณโปรตีนที่แนะนำให้บริโภคประจำวัน ส่วนไขมันซึ่งมีอยู่ในปริมาณ 21.2 กรัม ก็อยู่ในเกณฑ์ที่พอเหมาะเช่นกัน คือ คิดเป็นร้อยละ 33 ของปริมาณที่แนะนำให้บริโภคประจำวัน ขณะที่คาร์โบไฮเดรตมีอยู่ในปริมาณ 74.3 กรัม
ชิจิด

ชิจิด (เสียชีวิต ค.ศ. 254) หรือชื่อในภาษาจีนกลางว่า สฺวี จื้อ  เป็นขุนพลของรัฐวุยก๊กในยุคสามก๊กของจีน ชิจิดเข้าร่วมในยุทธการที่รบกับทัพที่บุกเข้ามาของจ๊กก๊กที่เป็นรัฐอริของวุยก๊กนำโดยเกียงอุยขุนพลจ๊กก๊ก
ประวัติ.
ในปี ค.ศ. 254 ขุนนางที่ได้รับการแต่งตั้งจากวุยก๊กให้รักษาอำเภอเต๊กโตเสีย (狄道 "ตี๋เต้า"; อยู่บริเวณอำเภอหลินเถา มณฑลกานซู่ในปัจจุบัน) แปรพักตร์เข้าด้วยจ๊กก๊ก จากนั้นทัพจ๊กก๊กภายใต้การบัญชาของเกียงอุยก็ล่วงเข้าอาณาเขตของวุยก๊กโดยไม่ถูกรบต้านจนกระทั่งมาถึงอำเภอซงบู๋ก๋วน (襄武縣 "เซียงอู่เซี่ยน"; อยู่ทางตะวันออกเฉียงใต้ของอำเภอหล่งซี มณฑลกานซู่ในปัจจุบัน) ที่นั่นชิจิดจัดแนวป้องกันในพื้นที่เพื่อต้านการบุกของจ๊กก๊ก ระหว่างก่ารรบที่ตามมมา เตียวหงีขุนพลผู้นำกองหน้าของทัพจ๊กก๊กถูกสังหารในที่สุด แม้ว่าทหารวุยก๊กที่ถูกเตียวหงีสังหารหรือทำให้บาดเจ็บก็มีจำนวนมาก ตัวชิจิดเองก็ถูกสังหารโดยเกึยงอุย ทัพวุยก๊กที่เหลือถอยหนีไป จากนั้นทัพจ๊กก๊กที่ได้ชัยชนะเข้ายึดสามอำเภอคือ เต๊กโตเสีย, เหอกวาน (河關; ในบริเวณใกล้เคียงกับนครติ้งซี มณฑลกานซู่ในปัจจุบัน) และหลิมเอีย (臨洮 "หลินเถา") และกวาดต้อนราษฎรผู้อาศัยในสามอำเภอให้ย้ายมาอยู่ภายในอาณาเขตของจ๊กก๊ก
ในนิยาย"สามก๊ก".
ชิจิดปรากฏเป็นตัวละครในนิยายอิงประวัติศาสตร์เรื่อง"สามก๊ก"ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในตอนที่ 109 ชิจิดอาสานำกองหน้าของทัพวุยก๊กในการรบกับเกียงอุยในยุทธการ สองทัพเผชิญหน้ากันที่หมู่บ้านตองเต๋ง (董亭 "ต่งถิง") ทั้งสองฝ่ายต่างจัดกระบวนทัพประจันกัน ชิจิดพุ่งออกมาจากกระบวนทัพของวุยก๊กและเข้ารบตัวต่อตัวกับเลียวฮัวขุนพลจ๊กก๊ก จากนั้นไม่นานเลียวฮัวแสร้งทำแพ้ถอยหนี เตียวเอ๊กเข้ารบตัวต่อตัวกับชิจิดต่อแต่ก็ถอยหนีเช่นกันหลังรบได้ไม่กี่เพลง จากนั้นชิจิดจึงนำกำลังพลเข้าโจมตีและเอาชนะข้าศึกได้ ภายหลังชิจิดถูกโจมตีอย่างฉับพลันโดยเลียวฮัวและเตียวเอ๊ก กองกำลังของชิจิดถูกตีแตกพ่าย แต่ตัวชิจิดหนีไปได้ สุดท้ายชิจิดถูกซุ่มโจมตีและสิ้นชีพด้วยการถูกรุมสังหารโดยเหล่าทหารของเกียงอุย
มุสลิมแมสซาเคอร์

มุสลิมแมสซาเคอร์: เดอะเกมออฟมอเดิร์นริลิเจิสเจเนอไซด์  เป็นเกมสำหรับคอมพิวเตอร์สร้างในปี 2008 โดยเอริก วาน ในชื่อบนหน้าหลักว่า "ซิกวาตร์" โดยเป็นเกมประเภทยิงปืนโดยมีเป้าหมายให้ฆ่าชาวมุสลิมทั้งหมดที่ปรากฏในหน้าจอ โดยทางผู้ผลิตได้อธิบายว่า "ควบคุมวีรบุรุษชาวอเมริกันแล้วทำลายชาวมุสลิมด้วยอาวุธที่มีพลานุภาพมากที่สุดในโลก"
ภาพรวม.
"มุสลิมแมสซาเคอร์" ผลิตโดย Eric 'Sigvatr' Vaughn โดยมีโฆษณาบนเพจว่า "อย่าทำตัวเป็นคนใจกว้าง...! ดาวน์โหลดเกมตอนนี้เลย"ผู้เล่นควบคุมทหารอเมริกันที่ถือปืน ซึ่งโดดร่มลงที่ตะวันออกกลาง ผู้เล่นสามารถนำอาวุธพิเศษ เช่น ปืนสั้น, ปืนกล, ระเบิดมือ และเครื่องยิงจรวด ที่มาจากเครื่องบินที่ผ่านไปในบริเวณนั้น เพื่อเพิ่มความคืบหน้าไปยังบอสของเกม ผู้เล่นต้องฆ่ามุสลิมที่ปรากฏบนหน้าจอทั้งหมดในแต่ละด่านที่มีระยะเวลาระหว่าง 60 ถึง 90 วินาที มุสลิมบางคนใส่เสื้อเป็นประชาชนธรรมดา ในขณะที่บางส่วนแต่งตัวเป็นภาพเหมารวมของผู้ก่อการร้ายที่ใส่เสื้อกั๊กฆ่าตัวตาย
การตอบรับและข้อโต้แย้ง.
การตอบรับ.
แมตต์ เพกคัม ได้สังเกตว่าเกมสมควรถูกแบน คนที่ไม่ชอบสมควรบอยคอตเกมนี้ และผู้ปกครองต้องสังเกตเป็นพิเศษว่าเด็กกำลังเล่นอะไรอยู่ ไมเคิล แมกเวอร์เตอร์ ได้ให้เกมนี้ "ดูง่าย ๆ และมีดนตรี 8-บิต" สร้างได้ดี รู้สึกคล้ายกับเกมคอนทราและอิการิวอรีเออร์ พร้อมบอกว่า "ถึงจะไม่ได้เล่นดีอะไร ก็ไม่ใช่เกมที่แย่" ส่วนไซมอน คาร์เลสส์ "เปล่งเสียงดัง 'เอ่อ' " เกมนี้ถูกดาวน์โหลดไปกว่า 100,000 ครั้งในวันที่ 11 เมษายน ค.ศ. 2008
ข้อโต้แย้ง.
เกมนี้ถูกเผยแพร่เนื่องในโอกาสครบรอบ 7 ปีของวินาศกรรม 11 กันยายน พ.ศ. 2544 โมฮัมเหม็ด ชาฟิค หัวหน้าของมูลนิธิมุสลิมยูธ (Muslim youth) ได้บอกว่า "การส่งเสริมให้เด็กฆ่าคนมุสลิมเป็นสิ่งไม่เป็นที่พอใจและไม่สมควรทำอย่างยิ่ง" และให้เหตุผลว่า "เป็นการส่งเสริมความรุนแรงต่อมุสลิมและให้พยายามฆ่าคนมุสลิมที่บริสุทธิ์" โดยกระตุ้นให้รัฐบาลสหราชอาณาจักรและอินเทอร์เน็ตให้ปิดเว็บไซต์นี้ลง ส่วนอินายาต บังกลาวาลา บอกว่าคนผลิตเกมควรจะละอายใจบ้างและให้เหตุผลว่า "การต่อต้านมุสลิมได้เพิ่มขึ้นเรื่อย ๆ และต้องถูกท้าทายไม่ใช่เสริมสร้างให้กับเกมได้รับความชื่นชมแบบนี้" สุไลมาน ซับเดีย หัวหน้าจุฬาราชมนตรีแห่งควีนส์แลนด์ได้กระตุ้นจนเว็บไซต์ถูกปิดลงโดยจูดี สเปนซ์ และเขาอธิบายว่า "เป็นเกมที่สร้างความปั่นป่วน"
คำพูดจากผู้ผลิต.
เอริก วานได้บอกว่าเป็นเกมที่ "สนุก" และมีผู้เล่นบางคนบอกว่าเป็น "ความเห็นที่สำคัญของสหรัฐในเรื่องนโยบายต่างประเทศ" อย่างไรก็ตาม เขาได้ดูคำพูดของมูราด อะเหม็ด ในเดอะไทมส์ "...ผมมั่นใจว่าจะต้องมีคนป้องกันมัน แต่เกมนี้จะทำให้คุณ"ค่อยๆกอดรัด" (gently caress เป็นศัพท์แสลงหมายถึง"fuck") คนอาหรับไปให้หมด" หลังจากคำพูดนี้เขาก็ได้ลบเกมและเว็บไซต์นี้ลงและขอโทษทุกคน แต่อย่างไรก็ตามแดนนี่ เลอดอนเน่ได้บอกว่าการขอโทษเป็นเรื่องโกหก และอธิบายว่าเขา "หลอกทุกคนและประสบความสำเร็จเป็นอย่างมาก"
บลัดออนเดอะแดนซ์ฟลอร์ x เดนเจอรัส

บลัดออนเดอะแดนซ์ฟลอร์ x เดนเจอรัส (เดอะไวท์แพนด้าแมช-อัพ) หรือเรียกสั้น ๆ ว่า บลัดออนเดอะแดนซ์ฟลอร์ x เดนเจอรัส เป็นเพลงที่บันทึกโดยศิลปินอเมริกัน ไมเคิล แจ็กสัน ถูกแมชอัปโดย เดอะไวท์แพนด้า วางจำหน่ายในวันที่ 6 กันยายน ค.ศ. 2017 สำหรับซิงเกิลแรกจากอัลบั้มรวมเพลงหลังมรณกรรม สกรีม
เบื้องหลัง และการวางจำหน่าย.
ในเดือนกันยายน ค.ศ. 2017 โซนี่มิวสิกเอ็นเตอร์เทนเมนต์ได้ประกาศวางจำหน่ายอัลบั้มรวมเพลงใหม่ชื่อ "สกรีม" ในวันที่ 29 กันยายน ค.ศ. 2017
ในวันที่ 6 กันยายน ค.ศ. 2017 ได้มีการโปรโมตอัลบั้มนี้ผ่านเพลง Blood on the Dance Floor x Dangerous (The White Panda Mash-Up) ในวันเดียวกัน เพลงนี้กลายเป็นซิงเกิลนำของอัลบั้มในรูปแบบดิจิทัลดาวน์โหลดไอทูนส์ และAmazon และยังมีการเผยแแพร่ลงในแพลตฟอร์มเทนเซ็นต์ และ NetEase Music ในวันเดียวกัน
เพลงแมชอัปทั้ง 5 เพลงผลิตโดยไมเคิล และเดอะแจ็กสันไฟฟ์ ได้แก่ "Blood on the Dance Floor", "Dangerous", "This Place Hotel", "Leave Me Alone" และ "Is It Scary" และรีมิกซ์โดยไวท์แพนด้า
มักซิมิเลียโน เมซา

มักซิมิเลียโน เอดัวร์โด เมซา (เกิดเมื่อวันที่ 15 ธันวาคม ค.ศ. 1992) เป็นนักฟุตบอลอาชีพชาวอาร์เจนตินา เล่นในตำแหน่งกองกลางให้กับสโมสรอินเดเปนดิเอนเตในปริเมราดิบิซิออน
อาชีพ.
สโมสร.
เมซาเริ่มต้นอาชีพนักฟุตบอลในระดับเยาวชนกับทีมฆิมนาเซีย ลา ปลาตา เขาถูกโปรโมตขึ้นทีมหลักของทีมในปี 2012 และต่อมาได้ลงเล่นในระดับอาชีพครั้งแรกในวันที่ 10 ธันวาคม ในนัดที่พบกับทีมเดปอร์ติโว เมร์โลในปริเมราเบดิบิซิออน เขาเลงเล่นไป 14 นัดในฤดูกาล 2012-13 ที่ฆิมนาเซียเป็นแชมป์ ในฤดูกาลต่อมา เมซากลายเป็นผู้เล่นตัวหลักของทีม เขาได้ลงเล่น 36 นัดและทำประตูได้ 5 ประตู เป็น 5 ประตูแรกในอาชีพนักฟุตบอลของเขาด้วยและถ้านับรวมบอลถ้วยเมซาลงในปีนั้นเมซาลงเล่น 43 นัด และทำประตูได้ 7 ประตู
วันที่ 18 กันยายน 2016 หนึ่งสัปดาห์หลังจากเขาลงเล่นให้ฆิมนาเซียครบ 100 นัด เขาได้ย้ายจากฆิมนาเซียไปเล่นกับทีมอินเดเปนดิเอนเตทีมในลีกปริเมราดิบิซิออน นัดแรกของเขากับอินเดเปนดิเอนเตเกิดขึ้นวันที่ 22 กันยายนในโกปาลีเบร์ตาโดเรส 2016 รอบ 16 ทีมสุดท้ายที่พบกับทีมชาเปโกเอนเซจากบราซิล ในระหว่างฤดูกาล 2017-18 เมซาได้ลงเล่น 9 นัด และทำประตูได้ 3 ประตูในโกปาลีเบร์ตาโดเรส 2017 ให้กับอินเดเปนดิเอนเตที่จบทัวนาเมนต์ด้วยการเป็นแชมป์โกปาลีเบร์ตาโดเรส 2017
ทีมชาติ.
เดือนมีนาคม 2018 เมซาถูกเรียกติดทีมชาติอาร์เจนตินาชุดกระชับมิตรกับทีมชาติอิตาลีและทีมชาติสเปน ต่อมาในเดือนนั้น เขาได้ลงเล่นนัดแรกในวันที่ 26 มีนาคมในนัดที่อาร์เจนตินาพบกับสเปนที่สนามวันดาเมนโตรโปลิตาโน ได้ลงเล่นเต็ม 90 นาที และนัดนั้นอาร์เจนตินาแพ้ 6-1 วันที่ 21 พฤษภาคม เมซาถูกเรียกติดทีมชาติชุดฟุตบอลโลก 2018 และได้เป็นผู้เล่น 23 คนสุดท้ายในวันที่ 14 พฤษภาคม เขาได้ลงเล่นฟุตบอลโลกนัดแรกในนัดที่อาร์เจนตินาพบกับทีมชาติไอซ์แลนด์ในวันที่ 16 มิถุนายน
สถิติ.
สโมสร.
"ข้อมูลล่าสุด ณ วันที่ 17 มิถุนายน 2018"
ทีมชาติ.
"ข้อมูลล่าสุด ณ วันที่ 30 มิถุนายน 2018"
ดิแอนะคี

ดิแอนะคี  เป็นสงครามกลางเมืองในราชอาณาจักรอังกฤษและดัชชีนอร์ม็องดีระหว่างปี 1135 ถึง 1153 ซึ่งทำให้เกิดการล่มสลายของกฎหมายและความสงบเรียบร้อยอย่างกว้างขวาง ความขัดแย้งดังกล่าวเป็นวิกฤตการณ์การสืบราชบัลลังก์อันมีชนวนเหตุจากการสิ้นพระชนม์โดยอุบัติเหตุของวิลเลียม อเดลิน (William Adelin) พระราชโอรสชอบด้วยกฎหมายพระองค์เดียวของพระเจ้าเฮนรีที่ 1 แห่งอังกฤษ ในเหตุเรืออัปปางในปี 1120 พระเจ้าเฮนรีทรงพยายามตั้งพระราชธิดา จักรพรรดินีมาทิลดา เป็นผู้สืบราชสมบัติ แต่ไม่สำเร็จ และเมื่อพระองค์เสด็จสวรรคตในปี 1135 พระภาคิไนย (nephew) ของพระองค์ สตีเฟนแห่งบลัว (Stephen of Blois) ยึดราชบัลลังก์ด้วยความช่วยเหลือของพระเชษฐาของสตีเฟน เฮนรีแห่งบลัว บิชอปแห่งวินเชสเตอร์ ช่วงต้นของรัชกาลพระเจ้าสตีเฟน มีการสู้รบอย่างดุเดือดกับบารอนชาวอังกฤษ ผู้นำชาวเวลส์ที่ก่อกบฏ และผู้รุกรานชาวสกอต หลังการกบฏใหญ่ในภาคตะวันตกเฉียงใต้ของอังกฤษ จักรพรรดินีมาทิลดาทรงบุกครองในปี 1139 ด้วยความช่วยเหลือของพระเชษฐาต่างมารดา รอเบิร์ตแห่งกลอสเตอร์
ดอนท์แมทเทอร์ทูมี

ดอนท์แมทเทอร์ทูมี  เป็นเพลงของนักร้องชาวแคนาดา เดรก จากสตูดิโออัลบั้มที่ 5 สกอร์เปียน (2018) ออกจำหน่ายครั้งแรกโดยเปิดในสถานีวิทยุอังกฤษวันที่ 6 กรกฎาคม 2018 เป็นซิงเกิลที่ 4 จากอัลบั้ม ในตอนแรกมีกำหนดออกจำหน่ายโดยเปิดใน US rhythmic radio วันที่ 10 กรกฎาคม 2018 คู่กับเพลง "In My Feelings" อย่างไรก็ตาม การออกจำหน่ายได้ถูกยกเลิกไป เมื่อค่ายเพลง Republic Records ตัดสินใจผลักดัน "In My Feelings" ในสถานีวิทยุเพลง rhythmic และ contemporary hit radio ของสหรัฐ
เพลงนี้ประกอบด้วยเสียงร้องหลังเสียชีวิตจาก ไมเคิล แจ็กสัน ที่นำมาจากส่วนหนึ่งของเดโมที่ไม่เผยแพร่ที่ไหนมาก่อนในช่วงปี 1980 ซึ่งประพันธ์โดย แจ็กสัน และนักร้อง,นักประพันธ์เพลงชาวแคนาดา พอล แองคา รวมถึงเพลง "Love Never Felt So Good" ที่ออกจำหน่ายในเอ็กซ์สเกป และเพลง "ดิสอิสอิต" ก็ได้บันทึกเสียงในช่วงเดียวกันด้วย ดังนั้นพอล แองคา จึงให้เครดิตในฐานะนักแต่งเพลงในทั้ง 3 เพลง
ชาร์ต.
<templatestyles src="Col-begin/styles.css"/>
อู ฮา-รัม

อู ฮา-รัม (เกาหลี: ; ฮันจา: ; 21 มีนาคม ค.ศ. 1998 —) เป็นนักกีฬากระโดดน้ำชาวเกาหลีใต้ เขาได้เข้าร่วมการแข่งขันกีฬาทางน้ำชิงแชมป์โลก 2015 และในรายการสปริงบอร์ด 3 เมตรชายและแพลตฟอร์ม 10 เมตรชายในโอลิมปิกฤดูร้อน 2016 ซึ่งเขาได้อันดับที่ 24 จากผู้แข่งขัน 29 คน และอันดับที่ 11 จากผู้เข้าแข่งขัน 28 คนตามลำดับ เขาเป็นนักกระโดดน้ำชาวเกาหลีใต้คนแรกที่ได้ผ่านเข้าสู่ชิงรอบชิงชนะเลิศ
เขามีผ่านรอบคัดเลือกโอลิมปิกฤดูร้อน 2020 ในรายการสปริงบอร์ด 3 เมตรชายและแพลตฟอร์ม 10 เมตรชาย
กลอเรีย ลิม

กลอเรีย ลืม บีบีเอ็ม (ค.ศ. 1930 – 11 กรกฎาคม ค.ศ. 2022) เป็นนักวิทยาเชื้อราชาวสิงคโปร์ งานวิจัยของเธอมุ่งไปที่เห็ดราเขตร้อน เธอเป็นผู้สร้างแหล่งข้อมูลตัวอย่างเห็ดราท้องถิ่น ลิมถูกเลือกให้เป็นคณบดีของคณะวิทยาศาสตร์มหาวิทยาลัยสิงคโปร์ (ปัจจุบันใช้ชื่อมหาวิทยาลัยแห่งชาติสิงคโปร์) โดยเป็นผู้หญิงคนแรกที่ได้รับตำแหน่ง หลังเกษียณ เธอกลายเป็นผู้อำนวยการคนแรกของสถาบันการศึกษาแห่งชาติสิงคโปร์ และยังช่วยในการก่อตั้งโครงการปริญญาของมหาวิทยาลัย เธอดำรงตำแหน่งในคณะกรรมการบริการสาธารณะเป็นกรรมาธิการหญิงคนแรกเป็นเวลา 14 ปี จากนั้นดำรงตำแหน่งเป็นผู้จัดการทั่วไปของหน่วยงานการไกล่เกลี่ยชุมชนเป็นเวลา 8 ปี เธอได้รับการยกย่องจำนวนมากและได้รับรางวัลสำหรับการมีส่วนร่วมต่อวิทยาศาสตร์และการพัฒนาการศึกษาในประเทศสิงคโปร์
ชีวิตวัยเด็กและการศึกษา.
กลอเรีย ลิม เกิดในประเทศสิงคโปร์เมื่อ ค.ศ. 1930 โรงเรียนหญิงล้วนที่เธอเข้าศึกษาไม่ได้สอนวิชาวิทยาศาสตร์ ทว่าเธอก็สำเร็จการศึกษาปริญญาตรีด้านพฤกษศาสตร์จากมหาวิทยาลัยสิงคโปร์พร้อมเกียรตินิยมอันดับ 1 ใน ค.ศ. 1954 เธอได้รับอนุปริญญาด้านการศึกษาใน ค.ศ. 1956 และสำเร็จปริญญาโทด้านโรคพืชใน ค.ศ. 1957 จากมหาวิทยาลัยมาลายาในกัวลาลัมเปอร์
ลิมเริ่มสอนที่ Raffles Girls' School จากนั้นเธอถูกจ้างให้สอนที่มหาวิทยาลัยมาลายาร่วมด้วย เธอได้รับรางวัล Inter-University Council Fellowship ซึ่งให้เธอเข้าศึกษาต่อที่มหาวิทยาลัยลอนดอน ลิมได้สำเร็จการศึกษาระดับปริญญาเอกเมื่อ ค.ศ. 1961 จากนั้นเธอศึกษาต่อที่มหาวิทยาลัยแคลิฟอร์เนีย เบิร์กลีย์ภายใต้ทุนฟูลไบรท์ระหว่าง ค.ศ. 1966 ถึง 1967 จนเป็นนักวิทยาเชื้อรา
งานด้านวิทยาศาสตร์.
หลังกลับไปยังประเทศสิงคโปร์ ลิมได้กลายเป็นผู้เชี่ยวชาญเกี่ยวกับเชื้อราและได้ก่อตั้งแหล่งเก็บข้อมูลเกี่ยวกับสปีชีส์ของเชื้อราท้องถิ่น เธอเขียนบทความวิจัยนับร้อยและยังเป็นที่ปรึกษาให้กับมหาวิทยาลัยและธุรกิจทั้งในประเทศสิงคโปร์และต่างประเทศ เธอเป็นหนึ่งในคณะกรรมการที่ปรึกษาของบริษัทที่พัฒนาเห็ดที่มีคุณสมบัติเป็นยา และยังช่วยเหลือกระทรวงกลาโหมสิงคโปร์เมื่อหลุมหลบภัยเก็บของขึ้นรา หลังเกษียณแหล่งรวบรวมสปีชีส์ต่าง&hairsp;ๆ ได้ถูกแยกและทำลายทิ้ง
กัน (วิดีโอเกม)

กัน  เป็นวิดีโอเกมแนวแอ็คชันและผจญภัยแบบ Revisionist Western พัฒนาโดยเนเวอร์ซอฟต์ และจำหน่ายโดยแอคติวิชัน สำหรับไมโครซอฟท์ วินโดวส์ เพลย์สเตชัน 2 เอกซ์บอกซ์ เกมคิวบ์ เอกซ์บอกซ์ 360 และ เพลย์สเตชันพอร์เทเบิล ตัวเกมได้รับการปล่อยตัวในอีกหนึ่งปีต่อมาภายใต้ชื่อ " Gun: Showdown" เวอร์ชันนี้จะมีภารกิจใหม่, ด้านโหมดผู้เล่นหลายคน และการเพิ่มอื่น ๆ ที่ไม่สามารถใช้งานได้ในเวอร์ชันคอนโซล
ในช่วงเดือนแรก วิดีโอเกมขายได้ถึง 225,000 ชุดทั่วทั้งสี่ระบบคอนโซลซึ่งในตอนนี้ได้รับการปล่อยตัวออกมา วิดีโอเกมขายได้มากกว่า 1.4 ล้านชุดในสหรัฐในเดือนตุลาคม 2008 โดยได้รับการตอบรับอย่างดีจากนักวิจารณ์เกมและได้รับรางวัลมากมายรวมถึงถูกจัดเป็นเกมแอ็คชันสำหรับเอกซ์บอกซ์ 360 แห่งปีโดย GameSpy
เหตุเพลิงไหม้โรงแรมในฮาร์บิน

เมื่อวันที่ 25 สิงหาคม พ.ศ. 2561 ได้เกิดเหตุเพลิงไหม้ขึ้นที่โรงแรมเปย์หลงฮอทสปริง ในฮาร์บิน โดยสถานที่ตั้งอยู่ในเมืองของเกาะไทหย่าง  โรงแรมทำมาจากอิฐผสมกับปูนมีสี่ชั้น ส่วนใหญ่รองรับนักท่องเที่ยวทั้งในประเทศและนอกประเทศ ทั้งยังเป็นที่พักของเหล่านักกีฬากว่า 100 คน เนื่องจากมีการจัดการแข่งขันมาราธอนประจำปีนี้ ถึงคร่านั่น มีผู้เสียชีวิต 20 คน และบาดเจ็บ 23 คน
เหตุการณ์.
เมื่อเวลา 4.36 นาฬิกา ที่ 25 สิงหาคม ไฟได้เริ่มขึ้นตรงห้องครัวในบาร์คาราโอเกะที่ชั้นสองของโรงแรม ผู้พักส่วนมากเป็นผู้เข้าร่วมการแข่งขันวิ่งมาราธอนเมืองฮาร์บินประจำปี พ.ศ. 2561 ซึ่งกำลังหลับอยู่ เพลิงได้ขยายวงกว้างในระยะ 400 ตารางเมตร (4,300 ตารางฟุต) ซึ่งลามไปยังชั้นที่ 4 และลงมาห้องโถงชั้นที่ 1 ควันที่เกิดจากสารเคมีที่สามารถติดไฟได้มาจากห้องครัวของบาร์คาราโอเกะแพร่ออกมายังบันไดและระบบอากาศระหว่างทางเดิน มีการขอให้นักผจญเพลิงช่วยเหลือผู้พัก 80 คน พร้อมกับผู้ที่ต้องการความช่วยเหลืออย่างน้อย 20 คน ผู้รอดชีวิตได้ให้สัมภาษณ์ว่า "ฉันไม่ได้ยินเสียงสัญญาณเตือนอะไรเลยแม้กระทั่งเพลิงสงบ...ฉันเห็นแต่ควัน ไม่เห็นป้ายหนีไฟตามทางเดินส่องสว่าง" 
เวลา 7.50 เพลิงไหม้ได้สงบลง นักผจญเพลิงได้พบว่ามีผู้เสียชีวิต ณ ที่เกิดเหตุ 18 คน และเสียชีวิตที่โรงพยาบาลอีก 1 คน ยอดผู้เสียชีวิตเพิ่มขึ้นอีก 1 คนในวันถัดมา เมื่อนักพิสูจน์หลักฐานได้พบเจอผู้เสียชีวิตอยู่ใต้ที่เกิดเหตุ ในสภาพถูกเพลิงไหม้ บริษัทปักกิ่งเชิงพาณิชย์และการค้ายูนฟางจูเย้อ ได้เผยว่า ผู้เสียชีวิตนั้นเป็นผู่ที่เข้าร่วมกับการเดินทางร่วมกัยเป็นระยะเวลา 10 วัน โดยที่มีอายุ 59 ถึง 85 ปี